**Bognor Regis** er en ferieby ved kysten og et verdslig sogn, administrert i distriktet Arun i grevskapet West Sussex ved sørkysten England. Den ligger 89 km fra London, 39 km vest for Brighton og 9 km sørøst for Chichester. Andre byer i nærheten er Littlehampton i øst-nordøst og Selsey i sørvest. De nærliggende landsbyene Felpham (hvor dikteren William Blake engang bodde) og Aldwick er nå forsteder til Bognor Regis, sammen med landsbyene North og South Bersted. I 1960 åpnet Billy Butlin en av sine berømte ferieleirer, Butlins Holiday Camps, i Bognor Regis. Den ble senere kalt Southcoast World, inntil 1998 da de fikk navnet Butlins Bognor Regis. I henhold til folketellingen i 2011 av det urbane området (inkludert Felpham og Aldwick) er det en befolkning på 63 885 innbyggere i byen. Byen alene utgjør rundt 24 064 innbyggere for samme tidsrom.

Stedsnavnet
-----------

Bognor er et av de eldste nedtegnede angelsaksiske stedsnavnene i Sussex. I et dokument fra år 680 er det referert til som *Bucgan ora*, i betydningen «Bucges kyst», eller landingssted. Bucge er et angelsaksisk kvinnenavn.

Bognor Regis het opprinnelig kun Bognor og var en landsby som drev med fiske (og smugling) fram til 1700-tallet da den ble omformet til et feriested av Richard Hotham som døpte stedet om til Hothampton, men det ble aldri populært. Det har blitt postulert at Hotham og hans nye feriested er portrettert i Jane Austens ufullførte roman *Sanditon*.

Den 12. desember 1928 ble det utført en lungeoperasjon på kong Georg V etter at han var blitt syk. I etterhånd var det påkrevd med rekonvalesens, og Buckingham Palace trengte å finne et egnet sted som hadde de nødvendige «nærhet til havet, ligge i sør, beskyttelse fra vind, være privat, og ha rimelige tilgang til og fra London.» Bognor ble valgt, og som et kongelig sted, ønsket man å legge til *Regis* («av kongen») til stedsnavnet som kongelige patronat. Dette ønsket ble framlagt den aldrende kongen som etter sigende skal ha svart «Bugger Bognor!», det vil si «Pokker ta Bognor!» Kongens sekretær vendte deretter tilbake og informerte om at «kongen har vært vennligsinnet til å innvilge deres ønske.» En variant av den samme historien er at kongen kort tid før sin død ble fortalt at han snart var frisk nok til å besøke Bognor. Kongen skal da gryntet: «Bugger Bognor!» Selv om det er få bevis på at kongen skal ha ytret disse i ordene i denne konteksten, og at sjøluften i byen faktisk var til hjelp, er det sikkert at kongen brydde seg svært lite om byen.

I 1944 ble 331 (Norwegian) Squadron flyttet i den anledning til Bognor Regis i påvente av invasjonen av Normandie.

Vennskapsbyer
-------------

Bognor Regis har følgende vennskapsbyer:

* Frankrikes flagg Saint-Maur-des-Fossés, Frankrike
* Tysklands flagg Weil am Rhein, Tyskland[]
* Tysklands flagg Trebbin, Tyskland[]

Referanser
----------

1. ↑  «Bognor Regis (West Sussex)», *City Population*
2. ↑  Glover, Judith (1997): *Sussex Place Names*, opptrykk av utgave fra 1975, Countryside Books, ISBN 978-0713428537, s. 31-32
3. ↑  Salzman L. F. red. (1953): *A History of the County of Sussex: Volume 4 - The Rape of Chichester*, s. 226, 227.
4. ↑  «A Brief History of Bognor Regis». *Localhistories.org*.
5. ↑  «Bognor Regis Why Bognor 'Regis'? in Bognor Regis» Arkivert 18. februar 2009 hos Wayback Machine.. *Bognor-regis.co.uk*.
6. ↑  Fraser, Antonia, red. (2000): *The house of Windsor. A royal history of England*. University of California Press. ISBN 0-520-22803-0, s. 36
7. ↑  Rose, Kenneth (1983): *King George V*, London, s. 359–361
8. ↑  «British towns twinned with French towns» [via WaybackMachine.com]. Archant Community Media Ltd. Arkivert fra originalen den 5. juli 2013.

Eksterne lenker
---------------

* (en) Offisielt nettsted Rediger på Wikidata

* (en) Bognor Regis – kategori av bilder, video eller lyd på Commons Rediger på Wikidata

(en)  Bognor Regis hos Wikivoyage

* Bognor Regis Town Council

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Vision of Britain **·** VIAF **·** GND **·** LCCN **·** GeoNames **·** GeoNames **·** BBC Things **·** MusicBrainz
 |